Krista Aru

Krista Aru (sündinud Krista Muldma; 1. augustil 1958 Pagari külas Ida-Virumaal) on eesti ajakirjandusloolane ja museoloog, aastatel 2019–2024 Tartu Ülikooli raamatukogu direktor. Krista Aru lõpetas Pagari 8-klassilise Kooli 1973, Johannes Semperi nimelise Tartu 8. Keskkooli 1976, Tartu Ülikooli ajakirjanduse osakonna cum laude 1981. Ta on magister eesti kirjanduse alal (1992, teema "Eesti ajakirjandus ja selle kirjandusosa sajandivahetusel (1896–1907)", juhendaja Juhan Peegel). 1993–1995 õppis Aru Tartu Ülikooli doktorantuuris. 22. oktoobril 2010 kaitses Aru Eesti Humanitaarinstituudis doktoritööd "Eesti toimetajakeskne ajakirjandus kodanikuühiskonna kujundaja ja omakultuuri kandjana ajalehe Postimees (1886–1935) näitel" (juhendaja Rein Veidemann, oponendid Maarja Lõhmus ja Toomas Karjahärm). Doktoritöö põhines 2008. aastal avaldatud monograafial "Üks kirg, kolm mõõdet. Peatükke eesti toimetajakesksest ajakirjandusest: K. A. Hermann, J. Tõnisson, K. Toom". Aastatel 1981–1993 töötas Krista Aru Tartu ülikooli ajakirjanduse osakonna ajakirjandusajaloo assistendi ja lektorina (sealhulgas 1981–1988 õpetaja, 1988–1992 vanemõpetaja ja 1992–1993 lektor), 1993–1995 Q Raadio peatoimetajana ja 1995–2005 Eesti Kirjandusmuuseumi direktorina. 2. jaanuarist 2006 kuni 9. novembrini 2012 oli ta Eesti Rahva Muuseumi direktor. Aastatel 2014–2015 oli ta SA Eesti Teadusagentuuri juhatuse liige. Krista Aru on kuulunud SA Kultuurileht (end RAS Perioodika) nõukokku (1998–2013), Eesti Rahvusarhiivi teadusnõukokku (2000–2012), Põlva Talurahvamuuseumi nõukokku (2001–2006), Kultuuriväärtuste digitaalse säilitamise nõukokku (2001–2006), riikliku programmi "Humanitaar- ja loodusteaduslikud kogud" juhtkomiteesse (2004–2008), Maaülikooli kuratooriumisse (2004–2014) ja Eesti Muinsuskaitse nõukokku (2006–2009). Alates 2006. aastast oli ta Eesti Rahva Muuseumi teadusnõukogu esimees. 1996–2005 oli Aru Eesti Ajalooarhiivi nõukogu liige, 1999–2006 Rahvusvahelise Muuseumide Nõukogu Kirjandusmuuseumide Komitee (ICOM-ICLM) nõukogu liige. 2013. aasta algul tegi riigikogu kultuurikomisjon ettepaneku nimetada Aru Eesti Rahvusringhäälingu nõukogu liikmeks. Alates aastast 2014 on Aru ERMi ja SA Vanemuine nõukogu liige ning alates veebruarist 2014 MTÜ Jaan Tõnissoni Selts esimees. Aastatel 2015–2019 oli ta XIII Riigikogu liige. Aru kandideeris 2015. aasta Riigikogu valimistel Eesti Vabaerakonna nimekirjas ja osutus valituks. 21. juunil 2019 valis Tartu Ülikooli senat Krista Aru viieks aastaks Tartu Ülikooli Raamatukogu direktoriks. Ta astus ametisse 15. augustil 2019. 16. mail 2024 teatas Aru Tartu Postimehele, et uueks ametiajaks ei kandideeri. Alates 2020. aastast on ta ka MTÜ Kirjandusfestival Prima Vista juhatuse esimees. Ta kandideeris 2023. aasta valimistel Sotsiaaldemokraatliku Erakonna nimekirjas Riigikokku, kogus valimisringkonnas nr 10 (Tartu linn) 1177 häält ning ei osutunud valituks. "Üks kirg, kolm mõõdet. Peatükke eesti toimetajakesksest ajakirjandusest: K. A. Hermann, J. Tõnisson, K. Toom". Seeria EKLA töid kirjandusest ja kultuuriloost, nr 6, EKM Teaduskirjastus, Tartu 2008, 480 lk Aavo Kokk, Krista Aru, Tõnu Vare, Margus Mets, Priit Hõbemägi. ""Päevaleht" ja tema ajastu". (Koostajad Aavo Kokk ja Krista Aru.) Tallinn: Eesti Päevaleht, 2005 Krista Aru (koost), Merike Kiipus (toim). "Oskar Kallas: artikleid Oskar Kallase elust ja tööst" Tartu: Eesti Kirjandusmuuseum, 1998 "Professor Juhan Peegli trükitööde nimestik". Tartu: Tartu Riiklik Ülikool, 1989 2000 Valgetähe III klassi teenetemärk 2004 Eesti Kultuurkapitali kirjanduse aastapreemia (tulemusliku töö eest eesti humanitaarkultuuri arendamisel, Eesti Kirjandusmuuseumi juhtimisel ja kujundamisel teaduse tippkeskuseks) 2011 Tartu Kultuurikandja aunimetus (rahvakultuurikandja) 2012 Aasta kodanik 2013 Tartumaa Kuldne Tammeoks 2016 Tartu Kultuurikandja aunimetus (rahvakultuurikandja) 2018 Eesti Teaduste Akadeemia sõber 2021 Jaan Krossi kirjandusauhind monograafia "Jaan Tõnisson – rahvajuht ja riigivanem" eest 2022 Tartu Ettevõtlike Daamide Assotsiatsiooni (EDA) tiitel – aastate daam 2022 Eesti Teaduste Akadeemia medal pikaajalise tõhusa koostöö eest Eesti Teaduste Akadeemiaga, uuelaadse haridust toetava raamatukoguvõrgu arendamise eest ning akadeemikute arhiivide töötlemise eest Tartu ülikooli raamatukogus 2023 asetati tema jalajäljed Tartu Teerajajate alleele 2023 Tartu Ülikooli aumärk Krista Aru abikaasa on meditsiinidoktor Jaak Aru, neil on kaks poega: ajuteadlane Jaan Aru ja matemaatik Juhan Aru. "Jaan Tõnisson vajas Postimeest ja Postimees vajas Jaan Tõnissoni" rmt: Sirje Olesk ja Elo Maandi (toim), "Paar sammukest". Tartu: Eesti Kirjandusmuuseum, 1998 (lk 13–61) "Oskar Gustavson: mitu nime ja üks pale", Akadeemia, 7/1999, lk 1383 – 1391 "Raamatuloolise Eesti püsimine", rmt: "Raamatulooline Eesti. Kodumaa tundmise allikad", Tartu: Eesti Raamatu Aasta Peakomitee, 2000 (lk 37–47) Konstantin Päts ja "Teatajad" : osast eesti ajakirjanduspildis 20. saj. 1. poolel", rmt: Anne Velliste (toim), "Konstantin Pätsi tegevusest". Tallinn: MTÜ Konstantin Pätsi Muuseum, 2002 (lk 23–53) "Hendrik Laas tagasivaates", Keel ja Kirjandus, 9/2002, lk 630–641. "Eesti ajakirjandus aastatel 1766–1940", rmt: "Eesti retrospektiivne rahvusbibliograafia. IV osa: Eestikeelne ajakirjandus 1766–1940. I, A-N" Tallinn: Teaduste Akadeemia Kirjastus, 2002 "Ajakirjandusest Põltsamaal (aastatel 1766–1940): ülevaade ja sissepõikeid" rmt: "Paar sammukest: Eesti Kirjandusmuuseumi aastaraamat". Tartu: Eesti Kirjandusmuuseum, 2004 (lk 57–75) "Jaan Tõnissoni telefonikorraldus ja mis kõik sellele järgnes" Tuna, 1(30)/2006, lk 116 – 128 "Eesti Ajakirjanike Liidu sünd", Keel ja Kirjandus 12/2009, lk 925–940 "Tartu renessansipäevil loodi kodanikuühiskonda", Sirp, 8. oktoober 2010 (Jaan Tõnissonist) Kaks teerajajat ja õpetajat. Johann Voldemar Jannsen ja Juhan Peegel. Keel ja Kirjandus, mai 2019 Krista Aru Eesti Teadusinfosüsteemis "Aru, Krista (1958)". Eesti Majanduslugu. 18.10.2010. Originaali arhiivikoopia seisuga 29.04.2010. "Krista Aru doktoritöö kaitsmine". Tallinna Ülikool. 18.10.2010. "Arhiivikoopia". Originaali arhiivikoopia seisuga 6. jaanuar 2014. Vaadatud 22. jaanuaril 2013.{{netiviide}}: CS1 hooldus: arhiivikoopia kasutusel pealkirjana (link) Tartu Ülikooli raamatukogu uueks juhiks sai Krista Aru Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023, https://www.delfi.ee/leht/valimised2023/tulemused Eesti riiklike teenetemärkide kavaleride andmebaas presidendi kantselei kodulehel (president.ee). Eesti Kultuurkapitali aastapreemiad. Eesti Kultuurkapitali veebisait. Toomas Jüriado (13. veebruar 2018). "Uudistaja 14.02.2018". Uudistaja. MTÜ Loodusajakiri. Originaali arhiivikoopia seisuga 17. veebruar 2018. "Jaan Krossi kirjandusauhinna pälvis Krista Aru". Err.ee. 17.02.2021. Vaadatud 17.02.2021. "Selgusid Karl Ernst von Baeri ja teaduste akadeemia medalite rauleaadid". Eesti Teaduste Akadeemia. 7. detsember 2022. "Tartu Ülikooli aumärgi kavalerid". Tartu Ülikool. Vaadatud 27. oktoobril 2023. "Krista Aru mängib sünnipäeval jalgpalli", Eesti Päevaleht, 1. august 1997 Raimu Hanson, "ERMi asub juhtima Krista Aru", Postimees, 31. mai 2005 Raimu Hanson, "Krista Aru kraamis kabineti uuele direktorile töökorda", Postimees, 31. mai 2005 Juune Holvandus, "Krista Aru viib eesti pärimuskultuuri ühe katuse alla", Eesti Päevaleht, 23. juuli 2005 Silvia Paluoja, "Eesti rahva muuseumi direktorit Krista Aru kummitab Jaan Tõnissoni vaim", Pärnu Postimees 28. jaanuar 2006 (intervjuu) Rein Veidemann, "Monument pühendunud ajalehe toimetajaile" – Postimees/AK: arvamus, kultuur, 21. märts 2009, lk 8 (raamatu "Üks kirg, kolm mõõdet" arvustus) Aivar Kull, "Ilmekas kolmikportree eesti ajakirjanikest" – Tartu Postimees 19. juuni 2009, lk 5 (raamatu "Üks kirg, kolm mõõdet" arvustus) Kati Murutar, "Krista Aru: "Ehitagem – siis pole välisvaenlast vaja!"" Edumeel.ee (intervjuu) Ott Karulin. Üks roll. Sirp, 7.oktoober 2016